प्रधानमंत्री नरेंद्र मोदी के महत्वाकांक्षी योजना 'स्वच्छ भारत अभियान' के एगो नाया प्रचार आईल बा। ए प्रचार में कंगना रनोट, लक्ष्मी देवी बनल बाड़ी।
कंगना के अलावे अमिताभ बच्चन, रवि किशन अवरू ईशा कोप्पिकर ए प्रचार के हिस्सा बाड़े। प्रचार के अंत में लक्ष्मी देवी के फोटो से गायब भईला के बाद खाली भईल जगह प #DontLetHerGo लिखल आवता।
ए प्रचार के रिलीज भईला के बाद से सोशल मीडिया प #DontLetHerGo ट्रेंड करता। ए प्रचार में बतावे के कोशिश कईल बा कि, जदी आप अपना आप-पास गंदगी फईलाएम, त लक्ष्मी जी आपसे रूठ के चल जईहे।
प्रचार में कंगना लक्ष्मी के भूमिका में बाड़ी। एकरा अलावे ईशा कोप्पिकर अवरू रवि किशन बाड़े। प्रचार में देखावल गईल बा कि जवन लोग अपना आस-पास गंदगी फईलावतारे, उनुका इहाँ से लक्ष्मी जी के फोटो गायब हो जाता अवरू उहाँ से लक्ष्मी जी चल जातारी।
एगो कार्यक्रम के दौरान कंगना रनोट ए प्रचार के जारी कईली। ए मौका प कंगना कहली कि, उ पहिले बहुत आलसी रहली। नहाईल उनुका तनको पसंद ना रहे।
उ बतवली कि, हमरा ए हरकत से हमार माता-पिता हमरा से बहुत परेशान रहस। ईमानदारी से कही, त ओ समय हमरा जीनिगी में कुछो नीमन ना होखत रहे। हमार केहु खास दोस्त ना रहे।
bho_Deva bho_Deva bho_Deva bho_Deva bho_Deva bho_Deva